Сярод вясельных тыпаў прадстаўлены напевы з сілабічнай нормай 5+3, 4+4+3, 6+6. Амбітус вясельных песень даволі шырокі – ад квінты да актавы, а самі напевы адрозніваюцца меладыйным багаццем і разнастайнасцю. (Свядзёбная "А ў нашага свата" ў выкананні Кацярыны Цімафееўны Ліцвінавай і Людмілы Мікалаеўны Шаўцовай з вёскі Кабішча ). У традыцыі Гарадоччыны сустракаюцца адзіночныя варыянты песень (складовая форма вершарадка 4+3, 4+4+5, 4+4+4+3, 6+8), якія аб’ядноўвае рытм шэсця. Такія ўзоры не з’яўляюцца ўласна свадзёбнымі, выбіваюцца з агульнай тыпалогіі і, як адзначаюць самі выканаўцы, гэта плясавыя, шутачныя, якія выконваюцца на вяселлі ("Едзце дамоў, багамольныя" выконвае Т.І. Раева ).